ช่องวัน31 ส่งกลยุทธ์สู้โควิด-19 เปิดผังเฉพาะกิจ ชวนผู้ชมดูทีวีอยู่บ้าน
ในช่วงสถานการณ์การระบาดของไวรัสโควิด-19 ที่ยังคงต้องเฝ้าระวัง ช่องวัน31 จึงเตรียมปรับกลยุทธ์ผังการออกอากาศสู้วิกฤติ ส่ง ผังเฉพาะกิจช่วงสถานการณ์ไวรัสโควิด-19 มาอยู่บ้านเป็นเพื่อนคุณตลอดทั้งวัน ทุกวันช่องวัน31 ได้เตรียมเสิร์ฟสาระและความบันเทิงให้คุณได้ชมกันตลอดทุกช่วงทุกเวลา โดยเฉพาะละครที่ถือเป็นคอนเทนต์แม่เหล็ก ซึ่งทางช่องได้เตรียมละครใหม่มามอบความสนุกคลายเครียดในช่วงวิกฤติโควิด-19 กับละครแนวโรแมนติกคอมเมดี้ อุ้มรักเกมลวง ที่ได้นักแสดงตัวท็อปมาแสดงนำอย่าง กบ สุวนันท์ พลิกคาแรกเตอร์มารับบทสาวแสบขี้วีน ประชันบทบาทกับพระเอก ป้อง ณวัฒน์ ร่วมด้วย โดนัท มนัสนันท์ ดอม เหตระกูล และนักแสดงมากฝีมืออีกคับคั่ง ที่เตรียมจ่อคิวลงจอทุกวันจันทร์-พฤหัสบดี เวลา 20.15 น. เริ่ม จันทร์ที่ 4 พ.ค.นี้ และจะมีละครที่เคยสร้างความประทับใจ พรหมไม่ได้ลิขิต ละครโรแมนติกดราม่าที่จะกลับมาให้คุณได้รับชมกันอีกครั้งในส่วนของการเกาะติดข่าว อัปเดตเรื่องราวทันทุกเหตุการณ์ ข่าวช่องวัน ก็ทำหน้าที่รายงานข่าวให้คุณได้ตามติดสถานการณ์โควิด และข่าวเหตุบ้านการเมืองทุกช่วงเวลา ตั้งแต่เช้าจรดค่ำ กับข่าวเช้าตรู่ช่องวัน และข่าวเช้าช่องวัน ตั้งแต่เวลา 05.30-7.50 น.ต่อด้วย ข่าวเที่ยงช่องวัน เวลา 11.00-12.30 น. จากนั้นรับชม ข่าวเย็นช่องวัน ในเวลา 16.30-18.00 น. และข่าวค่ำช่องวัน รวมถึงข่าวช่องวันเสาร์-อาทิตย์ พร้อมด้วย one update ที่จะมาอัปเดตสถานการณ์กันแบบทันท่วงที ตลอดทุกช่วงเวลานอกจากนี้ ช่องวัน31 ยังได้เตรียมส่งรายการใหม่ อยู่อย่างไรปลอดภัยโควิด-19 ที่จะเชิญแพทย์ผู้เชี่ยวชาญมาพูดคุยถึงข้อมูลควรรู้ และการรับมือโควิด-19 ให้คุณดำรงชีวิตอยู่ในช่วงแห่งการระบาดของไวรัสตัวร้ายอย่างไรให้ปลอดภัย ทุกวันจันทร์-ศุกร์ เวลา 10.00-10.20 น. เริ่มจันทร์ที่ 20 เม.ย.นี้พร้อมทั้งยังได้รวบรวมคอนเทนต์หลากรส กับรายการวาไรตี้เด็ดที่ยังมีให้คุณได้ติดตามกันอย่างต่อเนื่อง กับ TOP CHEF THAILAND ขนมหวาน The Golden Song เวทีเพลงเพราะ ซีซั่น 2 รู้ไหมใครโสด 2020 รวมทั้งซิทคอมสุดประทับใจ สุภาพบุรุษสุดซอย เป็นต่อ เสือ ชะนี เก้ง ที่จะมาเรียกเสียงฮาให้คุณได้เกาะติดขอบจอกันอย่างเพลิดเพลิน เพื่อให้คุณได้หยุดอยู่บ้านอวสานโควิด ดูทีวีทั้งวัน ทุกวัน กับช่องวัน31.
ในช่วงสถานการณ์การระบาดของไวรัสโควิด-19 ที่ยังคงต้องเฝ้าระวัง ช่องวัน31 เตรียมปรับกลยุทธ์ผังการออกอากาศสู้วิกฤติ ส่ง ผังเฉพาะกิจช่วงสถานการณ์ไวรัสโควิด-19 มาอยู่บ้านเป็นเพื่อน
ช่องวัน 31,โควิด-19,ดารา โควิด-19,ข่าวบันเทิง,ละคร